**PÁLYÁZATI KIÍRÁS**

**Pilisvörösvár Város Polgármestere 142/2023. (X. 30.) számú határozatában úgy döntött, hogy az alábbi önkormányzati ingatlanon üzemeltett Jégpálya területére vendéglátási célú büfét nyilvános pályázat útján, az alábbi feltételekkel bérbe adja:**

|  |  |  |
| --- | --- | --- |
| **Cím** | **Alsó limit bérleti díj** | **A területrész műszaki jellemzői** |
| **Pilisvörösvár, 4525/10 hrsz. alatti ingatlan** | **700.000 Ft + rezsi** | 4525/10 hrsz-ú ingatlanon üzemeltett Jégpálya területén kialakított 64 m2 nagyságú bebútorozott sátras helység, amelyben az üzemeltetéshez szükséges közüzemek rendelkezésre állnak |

**Tudnivalók a bérbeadással kapcsolatban:**

**Pályázati feltételek:**

* Bármely természetes vagy jogi személy (gazdasági társaság) pályázhat.
* A pályázat 2023.11.17 – 2024.01.21-ig terjedő időszakra szól. A pályázatnak tartalmaznia kell a pályázó működési tevékenységi körét, vendéglátási referenciáit. December 24-én, 25-én a pálya ZÁRVA tart.
* A létesítendő vendéglátó ipari egységben kizárólag a pályázati kiírásban szereplő vendéglátási tevékenység folytatható.
* Pályázónak a vendéglátó egység üzemeltetéséhez szükséges engedélyekkel rendelkeznie kell.
* A büfé bútorozott, a pályázónak az üzemeltetéshez szükséges büfé gépparkjával kell rendelkeznie.
* A büfé külső és belső területének takarításáról gondoskodnia kell, valamint a biztosított takarók folyamatos tisztításáról.
* A büfé kínálatának árazott listájának folyamatosan ki kell lennie függesztve.
* A közüzemek, víz és áram a büfé területén rendelkezésre állnak, amelynek költségeit a pályázó a bérleti díjon felül fizeti. A hulladékszállítás költségét is a rezsi keretében fizeti meg.
* A büfé nyitva tartásának igazodnia kell a jégpálya közönségjég nyitvatartási idejéhez, valamint az egyes rendezvények időtartalmához.
* A pályázatot kiíró fenntartja azon jogát, hogy egyik ajánlattevővel se kössön szerződést, s ily módon a pályázatot – akár indoklás nélkül is – eredménytelennek minősítse.
* Kérdéseket feltenni a 0630/8162224 telefonszámon, műszakos ügyintézőnek lehet.
* A pályázatot zárt borítékban vagy az [ajanlat203@pilisvorosvar.hu](mailto:ajanlat203@pilisvorosvar.hu) email címre kell benyújtani.
* Az Előkészítő és Bíráló Bizottság fenntartja a jogot, hogy a legjobb ajánlatot adóval tárgyalást kezdeményezzen az ajánlat részleteinek tisztázása érdekében.
* A jégpályán biztosított mobil WC-t a pályázó az üzemeltetés ideje alatt használhatja térítésmentesen.
* Előnyt élvez az a pályázó, aki vállalja, hogy a jégpálya üzemetetési időszakának esetleges meghosszabbítása esetén akár további 1-3 hétre is tudja vállalni az üzemeltetést. **Amennyiben a büfé üzemeltetése a meghirdetett határidőn túl nyúlik, abban az esetben a bérleti díj arányosan nő a napok számával.**
* Koktél, sör, bor árusítása megengedett, de a röviditaloké nem.
* A borítékon a feladót nem szabad feltüntetni. A borítékra rá kell írni: „Kizárólag az Előkészítő és Bíráló Bizottság bonthatja fel.”
* Pályázati nyomtatvány a Polgármesteri Hivatal Ügyfélszolgálati Irodájában (Fő tér 1.) és az önkormányzat honlapján ([www.pilisvorosvar.hu](http://www.pilisvorosvar.hu)) szerezhető be.
* A nyertes ajánlattevőkkel bérleti szerződés megkötésére kerül sor, ami tartalmazza az Önkormányzat érdekeit védő garanciákat.

A ingatlanrész bérletére vonatkozó ajánlatot **2023. november 7. napjáig, 10 óráig lehet eljuttatni az Önkormányzathoz az alábbi módokon:**

* **postai úton** a 2085 Pilisvörösvár, Fő tér 1. címre**;**
* **VAGY zárt borítékban** a Polgármesteri Hivatal Ügyfélszolgálati irodájához (Postacím: 2085 Pilisvörösvár, Fő tér 1.). **A borítékra rá kell írni:** „Pályázat a Pilisvörösvár, 4525/10 hrsz.-ú ingatlanon jégpálya büfé bérbevételére. A borítékot kizárólag az Előkészítő és Bíráló Bizottság bonthatja fel.”
* **VAGY az** [**ajanlat203@pilisvorosvar.hu**](mailto:ajanlat203@pilisvorosvar.hu) **email címre.**

A bontás eredményéről minden pályázót írásban értesítünk a pályázat lejárati határidejét követő 5 napon belül.